Етикет
Етикетът е съвкупност от правила и норми за поведение в
доджото по айкидо, които трябва стриктно да се спазват от
практикуващите по време на тренировка, изпит или семинар.
1. Доджо е мястото, където се провеждат тренировките по бойни
изкуства.
2. Когато се влиза в (или се напуска) доджо се прави поклон по
посока шомен.
3. Татами е меката настилка върху, която се провежда
тренировката, и при всяко качване и слизане от него (в началото
или в края на тренировката) се прави поклон по посока шомен.
4. Униформата за тренировки е традиционното бяло японско
кимоно (горница и долница) и пояс в съответния цвят. Черните
пояси върху кимоното носят и традиционни самурайски
панталони - хакама.
5. Облеклото трябва да се поддържа чисто и в никакъв случай
да не се допуска то да мирише лошо.
6. Трениращите да бъдат винаги чисти и спретнати - с чисто
кейкоги, с късо изрязани нокти, с чисти ръце и крака.
7. Освен облеклото всеки трябва да си носи чехли и кърпа.
8. Тренировките трябва да се посещават винаги отпочинали и
бодри, с желание да се учи.
9. Практикуващите винаги трябва да идват на време за
тренировка. Трениращите трябва да очакват началото на
тренировката в сейдза до нейното започване.
10. Преобличането да става само на определените за това места
- съблекалните.
11. Преди започване на тренировката трябва да се свалят
часовници и бижута.
12. Началото на тренировката започва с поздрав в сейдза -
"оней-гаеши-мас".

13. Всеки закъснял иска разрешение за влизане от инструктора.
14. По време на тренировката инструктора демонстрира и
обяснява всяка техника, след което трениращите я упражняват
с партньор, като не прилагат излишна (груба) сила.
15. Разговорите трябва да се сведат до минимум. Изключително
неучтиво е да се разговаря, докато инструктора демонстрира.
16. Да се избягва седеж с гръб към Шомена, и да не се обляга на
стени или колони в залата.
17. Седежът е разрешен по два начина - сейдза и хандза.
18. Ако възникнат въпроси за дадена техника, да не се гони
инструктора по татами, той самия минавайки покрай всяка
двойка ще стигне до вас и ще ви разясни неразбраното.
19. Спазвайте насоките на инструктора си.
20. Всяко обръщение към него започва с поклон и завършва с
поклон. Поклонът е в знак на уважение и съгласие.
21. Ако по време на тренировката инструктора демонстрира
на ученици близо до вас добре е да осигурите нужното
пространство.
22. Спазвайте правилата за учтивост между членовете на клуба
и показвайте нужното уважение както към по-старшите (черни
пояси), така и към новите членове.
23. Тренировката завършва с поздрав в сейдза "домо-аригато-
готзаймаща".
Съвети: Използвайте Айкидо-практиката като средство за
опознаване на самия себе си, така ще намерите най-краткия път
към хората около вас.
Всеки трябва да помни, че е дошъл в Доджо за да се учи , а не за
да задоволява собственото си Его.
Практикуващият трябва да бъде възприемчив, скромен и
изпълнителен, лоялен към инструктора си, към Доджото и
бойното изкуство, което тренира.